Auffi kumma is ma üwan Kreizweg, der a weng steu is, beim heitign Petrinum, oder üwa an längern bequemern Weg übern Hogn (friha woa do a Schloss, des is bei da heitign Merkursiedlung). A Stroßn hots a gebm, owa de woa so schlecht, dass de domolign Reiseführa vo ana Kutschnfoahrt aufn Berg ogrodn ham. Zusätzlich zum 1873 errichtetn Kreizweg auf da Urfahraner Seitn, is 1889 no da Puchenauer Kreizweg, a mit 14 Stationen, auglegt worn. Gegn Ende vom 19. Jahrhundert is die Idee vo ana Bergbahn aufkumma, und 1898 hat die Eröffnung der Pöstlingbergbahn an neichn Schub in der touristischn Entwicklung vom Pöstlingberg brocht.